Kirken i XXXXXX- en viktig samfunnsinstitusjon

**592 000 deltagere på gudstjenester, 3527 døpte, 984 vigsler, 4486 gravferder, 30 000 barn på trosopplæring, 150 000 deltagere på kulturarrangementer, 11 100 frivillige og 5143 diakonale besøk- er nøkkeltallene for aktiviteten til Den norske kirke i XXX ifjor.**

* Vi har jobbet målbevisst med å utvikle kvalitet, kommunikasjon, frivillighet og samarbeid med lokale lag og foreninger, sier XXXXX i XXXX menighet. Vi håper og tror at dette har bidratt til at kirken er en viktig samfunnsaktør i XXXXX.

Samfunnet vårt er i store endringer. På det religiøse området betyr det større mangfold, økt frihet og mange valgmuligheter. Midt i dette endringsbildet ønsker Den norske kirke, som landets største trossamfunn, å være aktivt til stede i folks liv og hverdag.

Medlemmene som i september blir valgt inn i XXXX menighetsråd og Borg bispedømmeråd, skal de neste fire årene bidra til at kirken vår har åpne dører, gode tjenestetilbud og rom for deg. De skal medvirke til at mennesker i alle livsfaser her i XXXX møter en kirke som viser omsorg, formidler nåde og utfordrer til nestekjærlighet.

**Avgjørende med demokratisk kirke**Den norske kirke ønsker at kirkens medlemmer skal kunne si sin mening og være med på påvirke hva slags kirke de vil ha. Derfor arrangeres demokratiske valg til både menighetsråd og Kirkemøtet hvert fjerde år. Alle medlemmer skal nå ha fått valgkort i posten, sammen med en liten brosjyre om kirken og valget. For å gjøre kirkevalget så enkelt som mulig for deg skjer det samtidig med kommunevalget, i nærliggende lokaler. Kirkens aldersgrense for å stemme er 15 år, og ikke 18, som i offentlige valg.

**Vær med på å påvirke – stem i kirkevalget!**Du kan delta i valget 10. og 11. september, og mellom 10. august og 6. september kan du forhåndsstemme både digitalt og fysisk. Her i XXXX stemmer du ved XXXXXXXX. Dersom du bor eller oppholder deg et annet sted enn der du er registrert, kan du forhåndsstemme frem til 2.september. Den norske kirke har rom for ditt engasjement, enten du bruker kirken ofte eller sjelden. Vi vil være synlig til stede for folk, både medlemmer og andre.

**Kort om Kirkevalget**

* Demokratisk valg der en velger hvem som skal styre Den norske kirke nasjonalt og lokalt de neste fire årene
* Kirkevalget foregår 10. og 11. september 2023
* På valgdagen kan du stemme i kirkevalget i nærheten av stemmelokalet for kommunevalget
* Fra 10. august til 6. september 2023 kan du [forhåndsstemme digitalt](https://www.kirken.no/nb-NO/om-kirken/slik-styres-kirken/kirkevalget/nyheter-om-valget/digital%20f%C3%B8rehandsstemming/)
* Alle medlemmer over 15 år kan stemme i kirkevalget
* Det velges representanter til menighetsråd (lokalt), bispedømmeråd (regionalt) og Kirkemøtet (nasjonalt)